Ένα πρωτοφανές περιστατικό έγινε σε σχολείο στο Ηράκλειο της Κρήτης με πρωταγωνιστή ένα 17χρονο μαθητή που χτύπησε τον Λυκειάρχη.

Σύμφωνα με πληροφορίες της εφημερίδας «Πατρίς», ο μαθητής είχε πάρει αποβολή αλλά αποφάσισε να πάει στο σχολείο. Όταν ο διευθυντής τον είδε στον χώρο του σχολείου, του υπενθύμισε ότι είχε αποβληθεί. Τα αίματα δεν άργησαν να ανάψουν και μαθητής κινήθηκε εναντίον του εκπαιδευτικού και τον χτύπησε.

Ο διευθυντής, σύμφωνα με τις ίδιες πληροφορίες, αμέσως αισθάνθηκε ζάλη.

Να σημειώσουμε πως ο καθηγητής υπέβαλε μήνυση και συνελήφθησαν τόσο ο 17χρονος όσο και οι γονείς του για παραμέληση εποπτείας ανηλίκου.

Για το περιστατικό έχουν ενημερωθεί οι αρμόδιες διευθύνσεις εκπαίδευσης, ενώ τις επόμενες ημέρες θα συνεδριάσει ο Σύλλογος Διδασκόντων προκειμένου να αποφασίσει τι ποινή θα επιβάλει στο μαθητή για αυτή του την πράξη.